**Notă informativă la proiectul Regulamentului cu privire la**

**autorizația de electrician autorizat**

|  |
| --- |
| * + - 1. ***Denumirea autorului responsabil de elaborarea proiectului Regulamentului cu privire la autorizația de electrician autorizat***
 |
| Agenția Națională pentru Reglementare în Energetică |
| ***2. Condițiile ce au impus elaborarea proiectului Regulamentului cu privire la autorizația de electrician autorizat*** |
| În contextul aprobării modificărilor la Legea cu privire la energia electrică 107/2016 (în continuare Legea cu privire la energia electrică), art. 7, alin. (1), lit. k1), Agenția Națională pentru Reglementare în Energetică (în continuare Agenția) eliberează, suspendă sau retrage autorizațiile de electrician autorizat și monitorizează activitatea electricienilor autorizați în baza unui Regulament aprobat de către Agenție.Noțiunea de electrician autorizat este stabilită în art. 2 al Legii cu privire la energia electrică prin care se prevede, că electricianul autorizat este persoana fizică autorizată de organul supravegherii energetice de stat cu dreptul de a executa instalaţiile electrice şi, respectiv, cu dreptul de a întocmi documentaţia aferentă lucrărilor efectuate.Executarea instalațiilor electrice de persoane care nu cunosc sau care nu respectă cerințele documentelor normativ-tehnice creează premise pentru apariția instalațiilor electrice periculoase pentru exploatare.Elaborarea Regulamentului cu privire la autorizația de electrician autorizat, va contribui la buna funcționare a sectorului electroenergetic, având ca efecte și reducerea numărului șocurilor electrice și electrocutărilor. |
| ***3. Principalele prevederi ale proiectului Regulamentului cu privire la autorizația de electrician autorizat*** |
| Conform Legii cu privire la energia electrică, art. 7, alin. (1), lit. k1), Agenția eliberează, suspendă sau retrage autorizațiile de electrician autorizat și monitorizează activitatea electricienilor autorizați în baza unui Regulament aprobat de către Agenție.Astfel, proiectul Regulamentului cu privire la autorizația de electrician autorizat descrie modul și condițiile în care se eliberează, suspendă sau retrage autorizația. Proiectul Regulamentului este structurat în 10 secțiuni:1. Dispoziții generale;
2. Autorizația;
3. Tipuri de autorizări;
4. Înregistrarea cererilor pentru eliberarea autorizației;
5. Examinarea cererii pentru eliberarea autorizației;
6. Comisia de examinare;
7. Organizarea și desfășurarea examenului;
8. Examenul la calculator prin intermediul aplicației „Examen Electricieni”;
9. Drepturile și obligațiile electricianului autorizat;
10. Suspendarea și retragerea autorizației;
11. Monitorizarea activității electricienilor autorizați.

De asemenea Regulamentul conține și 7 anexe: 1. Autorizația de electrician autorizat;
2. Registrul privind evidența autorizațiilor de electrician autorizat;
3. Cerere pentru eliberarea autorizației de electrician autorizat;
4. Declarație pe proprie răspundere;
5. Lista lucrărilor executate de electricianul autorizat;
6. Registrul de evidență a cererilor depuse pentru eliberarea autorizațiilor de electrician autorizat;
7. Registrul evaluarea cunoștințelor candidaților pentru obținerea autorizației de electrician autorizat.

Regulament stabilește cerințele față de candidații care doresc să obțină titlul de electrician autorizat, care trebuie să:1) posede studii în instituție de învățământ superior (universitate), instituție de învățământ profesional tehnic postsecundar nonterțiar sau cu programe combinate (colegiu, centru de excelență) sau studii în instituție de învățământ profesional tehnic secundar (școală profesională) în domeniul electroenergetic (inginer-electric sau electromecanic, tehnic-electric, tehnic-electromecanic, electromontor sau electromecanic), atestat de către instituțiile abilitate în acest scop;2) posede experiență profesională în domeniul amenajării și exploatării instalațiilor electrice, de cel puțin:a) 2 ani în cazul când solicitantul dispune de studii universitare;b) 3 ani în cazul când solicitantul dispune de studii în centru de excelență sau colegiu;c) 4 ani în cazul când solicitantul dispune de studii în școală profesională.3) posedă grupa de securitate electrică valabilă, și anume:a) cel puțin grupa III de securitate electrică - pentru solicitanții autorizației de gradul I;b) cel puțin grupa IV de securitate electrică - pentru solicitanții autorizației de gradul II; c) grupa V de securitate electrică - pentru solicitanții autorizației de gradul III și IV.De asemenea, conform Regulamentului în redacția propusă, desfășurarea examenului pentru verificarea cunoștințelor candidaților va avea loc în mod electronic, prin intermediul aplicației “Examen-Electricieni”. În același timp, aplicația oferă posibilitatea depunerii cererii și celorlalte documente necesare, în mod electronic, de la distanță, prin cabinetul personal disponibil în cadrul aplicației. |
| ***4. Fundamentarea economico-financiară*** |
| La momentul actual principalele costuri pentru procedura de autorizare sunt cele de elaborare și copierea/imprimarea documentelor necesare pentru obținerea autorizației (cererea, declarația pe proprie răspundere, 2 fotografii actualizate 3x4, copia documentului ce confirmă vechimea/stagiul în muncă, copia buletinului de identitate, copia actelor de studii, copia talonului de autorizare pentru acordarea grupei de securitate, lista lucrărilor executate) precum și costurile pentru deplasarea la sediul emițătorului autorizației pentru susținerea examenului (de exemplu deplasarea de la Edineț sau Giurgiulești la Chișinău) și ridicarea autorizației pe suport de hârtie. Datorită posibilității depunerii cererii și celorlalte documente necesare, în mod electronic, de la distanță, prin cabinetul personal disponibil din cadrul aplicației, se vor diminua costurile. Astfel, solicitanții vor avea doar costuri legate de deplasare pentru susținerea examenului și în unele cazuri pentru ridicarea autorizației, deoarece electricienii autorizați vor avea și posibilitatea accesării autorizației din cabinetul personal din cadrul aplicației. Este necesar de menționat că eliberarea autorizației de electrician autorizat nu necesită achitarea unor taxe impuse de ANRE. Astfel, autorii consideră că aprobarea şi implementarea Regulamentului cu privire la autorizația de electrician autorizat nu va afecta negativ activitatea acestora.Aprobarea proiectului în cauză va atrage efectuarea cheltuielilor pentru ANRE privind traducerea acestuia în limba rusă. |
| ***5. Modul de încorporare a Regulamentului cu privire la autorizația de electrician autorizat în cadrul normativ în vigoare*** |
| Proiectul Regulamentului cu privire la autorizația de electrician autorizat are destinația de a pune în aplicare prevederile art. 7, alin. (1), lit. k1), din Legea cu privire la energia electrică.Conform art. 7, alin. (1), lit. k1), din Legea cu privire la energia electrică, Agenția eliberează, suspendă sau retrage autorizațiile de electrician autorizat și monitorizează activitatea electricienilor autorizați în baza unui Regulament aprobat de către Agenție.Odată cu intrarea în vigoare a Regulamentului cu privire la autorizația de electrician autorizat, va fi completat vidul normativ cu privire la procedura și cazurile de eliberare, suspendare sau retragere a autorizațiilor. |
| ***6. Avizarea şi consultarea publică a proiectului Regulamentului cu privire la autorizația de electrician autorizat*** |
| Agenția a plasat Nota Informativă, AIR și proiectul Regulamentului cu privire la autorizația de electrician autorizat pe pagina oficială a Agenției pentru a fi accesibile publicului larg în scopul prezentării propunerilor și obiecțiilor pe marginea acestora. Suplimentar, AIR-ul și proiectul Regulamentului a fost consultat cu Ministerul Economiei și Infrastructurii, operatorul reţelei de transport Î.S. „Moldelectrica”, titularii de licențe pentru distribuția energiei electrice Î.C.S. „Premier Energy Distribution” S.A., S.A. „RED Nord”, SA „CET Nord”, precum și Agenția pentru Supraveghere Tehnică, Inspectoratul General pentru Situații de Urgență, Asociația Consumatorilor de Energie din Moldova, Asociația Businessului European (EBA), Confederaţia Naţională a Sindicatelor din Moldova, Confederația Națională a Patronatului din Republica Moldova, Consiliul Concurenței şi Federația “CONDRUMAT”.În cadrul consultărilor publice, avize au fost prezentate de către următoarele instituții și persoane fizice:* 1. ***Inspectoratul General pentru Situații de Urgență – lipsa propunerilor;***
	2. ***Î.C.S. „Premier Energy Distribution” S.A. – lipsa propunerilor;***
	3. ***SA „Rețele Electrice de Distribuție Nord” – 3 propuneri;***
	4. ***Ministerul Economiei și Infrastructurii – 10 propuneri;***
	5. ***Iurie Tintiuc (electrician autorizat) – 7 propuneri;***
	6. ***Consiliul Concurenței – lipsa propunerilor.***
	7. ***Centrul Național Anticorupție – 18 propuneri.***
	8. ***Ministerul Justiției – 11 propuneri și 1 comentariu.***

Astfel, în total au fost prezentate avize cu un număr de 49 propuneri în total, cu privire la proiectul Regulamentului menționat. Din acestea, au fost acceptate 30 propuneri, ceea ce constituie 61% din numărul total de propuneri. Au fost parțial acceptate 10 propuneri, acestea constituind 20% din numărul total de propuneri, iar 9 propuneri care reprezintă 19% din numărul total de propuneri, nu au fost acceptate. |
| ***7. Constatările expertizei anticorupție*** |
| Proiectul Regulamentului a fost modificat astfel încât să elimine eventualele riscuri de corupție sesizate în Raportul de expertiză nr. EDA21/7347 din 20.07.2021. Ulterior, proiectul Regulamentului modificat a fost transmis repetat pentru expertizare. Raportul de expertiză nr. 21/7354 din 06.08.2021 a prezentat 4 propuneri de îmbunătățire a proiectului Regulamentului, acestea fiind acceptate și implementate în varianta finală a proiectului Regulamentului. |
| ***8. Constatările expertizei juridice*** |
| Proiectul Regulamentului a fost modificat luând în considerare obiecțiile constate în cadrul expertizei juridice nr. 04/5294 din 15.07.2021 realizată de Ministerul Justiției. Ulterior, proiectul Regulamentului modificat a fost transmis repetat pentru expertizare. Expertiza nr. 04/5796 din 29.07.2021 a prezentat o propunere de îmbunătățire a proiectului Regulamentului, aceasta fiind acceptată. |
| ***9. Constatările altor expertize***În conformitate cu scrisoarea nr. 38-78-42-5153 din 22.07.2021 a Grupului de lucru al comisiei de stat pentru reglementarea activității de întreprinzător, proiectul nu cade sub incidența prevederilor art. 13 din Legea nr. 235/2006 cu privire la principiile de bază de reglementare a activității de întreprinzător și ale pct. 11 subpct. 21) lit. c) din Metodologia de analiză a impactului în procesul de fundamentare a proiectelor de acte normative, aprobată pin Hotărârea Guvernului nr.23/2019, și nu necesită elaborarea analizei impactului de reglementare sub aspectul impactului reglementărilor asupra activității de întreprinzător și expertiza Grupului de lucru al Comisiei de stat pentru reglementarea activității de întreprinzător asupra documentului dat. |

 **Director general**

 **Veaceslav UNTILA**